CELEX: 62014TB0383(01)
Language: mt
Date: 2016-12-01 00:00:00
Title: Kawża T-383/14: Digriet tal-Qorti Ġenerali tal-1 ta’ Diċembru 2016 – Europower vs Il-Kummissjoni (“Kuntratti pubbliċi għal xogħlijiet — Proċedura ta’ sejħa għal offerti — Kostruzzjoni ta’ impjant ta’ triġenerazzjoni mgħammar b’turbina tal-gass u l-manutenzjoni tiegħu — Ċaħda tal-offerta ta’ offerent — Irtirar tal-att ikkontestat — Ma hemmx lok li tingħata deċiżjoni”)

23.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 22/33
            
         Digriet tal-Qorti Ġenerali tal-1 ta’ Diċembru 2016 – Europower vs Il-Kummissjoni
   (Kawża T-383/14) (1)
   
   ((“Kuntratti pubbliċi għal xogħlijiet - Proċedura ta’ sejħa għal offerti - Kostruzzjoni ta’ impjant ta’ triġenerazzjoni mgħammar b’turbina tal-gass u l-manutenzjoni tiegħu - Ċaħda tal-offerta ta’ offerent - Irtirar tal-att ikkontestat - Ma hemmx lok li tingħata deċiżjoni”))
   (2017/C 022/45)
   Lingwa tal-kawża: it-Taljan
   
      Partijiet
   
   
      Rikorrenti: Europower SpA (Milano, l-Italja) (rappreżentanti: G. Cocco u L. Salomoni, avukati)
   
      Konvenuta: Il-Kummissjoni Ewropea (rappreżentanti: inizjalment L. Cappelletti, F. Moro u L. Di Paolo, sussegwentement L. Di Paolo u F. Moro, aġenti)
   
      Intervenjenti insostenn tal-konvenuta: CPL Concordia Soc. coop. (Concordia Sulla Secchia, l-Italja) (rappreżentant: A. Penta, avukat)
   
      Suġġett
   
   Minn naħa, talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni tat-3 ta’ April 2014 li tiċħad l-offerta tar-rikorrenti fil-kuntest tas-sejħa għal offerti JRC IPR 2013 C04 0031 OC, dwar il-kostruzzjoni ta’ impjant ta’ triġenerazzjoni mgħammar b’turbina tal-gass u l-manutenzjoni tiegħu (ĠU 2013/S 137-237146) fis-sit tal-Kunsill Ewropew tar-Riċerka (JRC) ta’ Ispra (l-Italja), tad-deċiżjoni tal-Kummissjoni li tat il-kuntratt lil CPL Concordia, u tad-deċiżjonijiet l-oħra kollha konnessi, preċedenti jew sussegwenti, kif ukoll tad-deċiżjoni eventwali li tapprova l-kuntratt u tal-kuntratt inniffsu, kif ukoll tad-deċiżjoni tal-Kummissjoni li tiċħad it-talba tar-rikorrenti għall-aċċess għad-dokumenti ta’ din is-sejħa għal offerti u, min-naħa l-oħra, talba bbażata fuq l-Artikolu 268 TFUE u intiża għall-ksib ta’ kumpens għad-dannu allegatament subit mir-rikorrenti.
   
      Dispożittiv
   
   
               1)
            
            
               Ma hemmx iktar lok li tingħata deċiżjoni fuq dan ir-rikors.
            
         
               2)
            
            
               It-talbiet ta’ CPL Concordia Soc. coop. intiżi għaċ-ċaħda tat-talba li ma hemmx iktar lok li tingħata deċiżjoni huma miċħuda bħala manifestement inammissibbli.
            
         
               3)
            
            
               Il-Kummissjoni Ewropea għandha tbati l-ispejjeż tagħha u dawk sostnuti minn Europower SpA, inklużi dawk relatati mal-proċeduri għal miżuri provviżorji.
            
         
               4)
            
            
               CPL Concordia għandha tbati l-ispejjeż tagħha, inklużi dawk relatati ma’ din il-kawża kif ukoll mal-proċeduri għal miżuri provviżorji.
            
         
      (1)  ĠU C 235, 21.7.2014.